cyanic-selkie/wikianc huggingface dataset:
प्रत्यय सिद्धांत
प्लेटो का प्रत्यय सिद्धांत, रूप (आकार) सिद्धांत, विचार सिद्धांत, प्लेटोनीय आदर्शवाद, प्रत्ययवाद या प्लेटोनिक यथार्थवाद ( Theory of Forms या Theory of Ideas ) एक तत्त्वमीमांसक सिद्धांत है, जिसका श्रेय शास्त्रीय यूनानी दार्शनिक प्लेटो को दिया जाता है, जो बताते हैं कि भौतिक दुनिया, कालातीत, परमनिरपेक्ष,  अपरिवर्तनीय प्रत्यय या विचारों जितनी वास्तविक या सच्ची नहीं है।, । इस सिद्धांत के अनुसार विचार (प्रत्यय), पारंपरिक रूप से बड़े अक्षरों में और "विचार" (Ideas)  या "रूप" (Forms)  के रूप में अनुवादित, सभी चीजों के गैर-भौतिक सार हैं, भौतिक दुनिया में वस्तुएं और पदार्थ जिनकी केवल नकल हैं। प्लेटो इन इकाइयों के बारे में केवल अपने संवादों के पात्रों (मुख्य रूप से सुकरात ) के माध्यम से बात करता है जो कभी-कभी सुझाव देते हैं कि ये रूप या प्रत्यय अध्ययन की एकमात्र वस्तु हैं जो ज्ञान प्रदान कर सकते हैं। यह सिद्धांत स्वयं प्लेटो के संवादों के भीतर से प्रतिवादित है, और यह दर्शन में विवाद का एक सामान्य बिंदु है। बहरहाल, इस सिद्धांत को सामान्यों (सार्वभौमिकों) की समस्या का एक शास्त्रीय समाधान माना जाता है।
रूप की प्रारंभिक यूनानी अवधारणा साक्ष्यांकित दार्शनिक उपयोग से पहले की है और इसे कई शब्दों द्वारा दर्शाया गया है जो मुख्य रूप से दृष्टि, दृश्य और प्रतीति से संबंधित हैं। प्लेटो प्रत्यय और शुभ को समझाने के लिए अपने संवादों में रूप की प्रारंभिक यूनानी अवधारणा से दृष्टि और प्रतीति के इन पहलुओं का उपयोग करते हैं।
प्रत्यय
εἶδος ( एइदोस् ) शब्द का मूल अर्थ, "दृश्यमान रूप", और संबंधित शब्द μορφή ( मॉर्फी ), "आकार", और φαινόμενα ( फाइनोमेना ), बाह्याकृति , φαίνω (फाइनो ) "चमक" से, इंडो-यूरोपीय '*bʰeh₂-' या *bhā- पश्चिमी दर्शन की शुरुआत तक सदियों तक स्थिर रहे, जब वे अतिरिक्त विशिष्ट दार्शनिक अर्थ प्राप्त करते हुए, समानार्थी हो गए। प्लेटो ने एइदोस और विचार,आइडिया (ἰδέα) शब्दों का विनिमेयता से उपयोग किया।
थेल्स से शुरुआत करते हुए, पूर्व-सुकराती दार्शनिकों ने देखा कि बाह्याकृति बदलते हैं, और पूछना शुरू किया कि "वास्तव में" क्या चीज़ है जो बदलती है। उत्तर था पदार्थ, जो परिवर्तनों के नीचे खड़ा है और वही, वास्तव में विद्यमान चीज है जो देखी जा रही है। अब बाह्याकृति की अवस्था सवालों के घेरे में आ गई। वास्तव में प्रत्यय क्या है और उसका पदार्थ से क्या सम्बन्ध है?
प्लेटो के संवादों और सामान्य भाषण में प्रत्ययों की व्याख्या की गई है, जिसमें यथार्थ में प्रत्येक वस्तु या गुण — कुत्ते, इंसान, पहाड़, रंग, साहस, प्रेम और अच्छाई — का एक प्रत्यय (रूप) होता है। प्रत्यय इस प्रश्न का उत्तर देता है कि, "वह क्या है?" प्लेटो एक कदम आगे बढ़कर पूछ रहे थे कि प्रत्यय ही क्या है। उनका मानना था कि वस्तु अनिवार्य रूप से या "वास्तव में" प्रत्यय थी और परिघटनाएँ (phenomena) प्रत्यय की नकल करने वाली छाया मात्र थीं; अर्थात् विभिन्न परिस्थितियों में प्रत्यय का क्षणिक चित्रण। सार्वभौमों (सामान्यों) की समस्या - सामान्य तौर पर एक चीज़ विशेष रूप से कई चीज़ें कैसे हो सकती है - यह मानकर हल की गई थी कि प्रत्यय (Form) एक विशिष्ट एकवचन चीज़ थी लेकिन विशेष वस्तुओं में स्वयं का बहुसंख्यक प्रतिनिधित्व करती थी। उदाहरण के लिए, संवाद पारमेनिदीज़  में, सुकरात कहते हैं: "न ही, फिर से, यदि कोई व्यक्ति यह दिखाए कि एक का सह-भागी होने से सभी एक हैं, और उसी समय, कई का सह-भागी होने पर, कई हैं, तो क्या यह बहुत आश्चर्यजनक होगा। लेकिन अगर वह मुझे यह दिखाए कि परमनिरपेक्ष वाला अनेक है, या अनेक  परमनिरपेक्ष एक  है (or the absolute one many), तो मुझे सचमुच आश्चर्य होगा। '' पदार्थ अपने आप में विशिष्ट माना जाता है। प्लेटो के लिए, सौंदर्य जैसे प्रत्यय, उनकी अनुकृति करने वाली किसी भी वस्तु की तुलना में अधिक वास्तविक हैं। यद्यपि प्रत्यय कालातीत और अपरिवर्तनीय हैं, भौतिक चीज़ों का अस्तित्व निरंतर बदलता रहता है। जहां प्रत्यय अपरिमित परिपूर्णताए हैं, भौतिक चीजें परिमित और अनुकूलित हैं।
ये प्रत्यय विभिन्न वस्तुओं के सार हैं: ये वे हैं जिनके बिना कोई चीज़ उस तरह की नहीं होती जैसी वह है। उदाहरण के लिए, दुनिया में अनगिनत मेज़ हैं लेकिन मेज़-त्व का प्रत्यय मूल में है; यह उन सभी का सार या तत्त्व है। प्लेटो के सुकरात का मानना था कि प्रत्ययों की दुनिया हमारी अपनी दुनिया (पदार्थों की दुनिया) से परे (इंद्रियातीत) है और वास्तविकता का सारभूत आधार भी है। पदार्थ से अधिक्रमिक, प्रत्यय सभी चीजों में सबसे शुद्ध हैं। इसके अलावा, उनका मानना था कि सच्चा ज्ञान/बुद्धिमत्ता किसी की प्रत्ययों की दुनिया को समझने की क्षमता है।
एक प्रत्यय aspacial (अस्थानिक, अंतरिक्ष से परे) और atemporal (कालातित, समय से इंद्रियातीत) है। प्लेटो की दुनिया में, कालातीत का अर्थ है कि यह किसी समय अवधि के भीतर मौजूद नहीं है, बल्कि यह समय के लिए आकारिक आधार प्रदान करता है। इसलिए यह आकारिक रूप से आरंभ, सतत रहने और समाप्ति को आधार देता है। यह न तो सदैव अस्तित्व में रहने के अर्थ में शाश्वत है, न ही सीमित अवधि के लिए नश्वर है। यह पूरी तरह से समय से इंद्रीयातीत है। प्रत्यय इस मायने में अस्थानिक (Aspatial)  हैं कि उनका कोई स्थानिक, आकाशीय आयाम नहीं है, और इस प्रकार अंतरिक्ष में कोई अभिविन्यास नहीं है, न ही उनका (बिंदु की तरह) कोई अवस्थीति(location) न है।
वे अभौतिक हैं, लेकिन वे मन में नहीं हैं। प्रत्यय मानसिक-इतर हैं (अर्थात शब्द के सख्त अर्थ में वास्तविक)।
नाग (वंश)
भारत भूमि विभिन्न मानवीय जातियो तथा संस्कृतियों का अजायब घर है। नाग जातियां अपनी मानवीय विशेषताओ के चलते सम्पूर्ण भारत मे पूजनीय रही है। सर्वशक्तिमान ईश्वर "शिव "नाम से सभी मनुष्यों समान रूप से विद्यमान है जो नारी में श्रद्धा रूप में तथा परुषों में विश्वास रूप में होता है। 'भगवान शिव'नाग जातियो के सभी वंशो के पूजनीय है।भगवान शिव पर विश्वास कर उनकी पूजा करने वालो को शैवधर्मी तथा ऐसे धर्म को शैवधर्म कहते है,तथा इस धर्म से सम्बंधित ग्रन्थों को शैव धर्मशास्त्र कहते है। शैवधर्म शुद्ध वैज्ञानिक एवं आध्यात्मिक धर्म है जो मनुष्य को मानवता और आध्यात्मिकता के उच्च गुण की ओर ले जाकर मनुष्य का कल्याण करने वाला है।शैव धर्मशास्त्रो में 'शिव 'ने मनुष्य को ही श्रेष्ठ माना है।शैवधर्म और वैष्णव धर्म हमेशा ही प्रतिद्वंद्वी रहे है।शैवधर्म ,जहाँ लोकधर्म जनसामान्य का धर्म रहा है वही वैष्णव धर्म राजसी और व्यापारियों का धर्म रहा है।शैवशास्त्रों में वर्णन है कि जब कलियुग में वैष्णव धर्मी संरक्षक भगवान विष्णु नर रूप में ब्राह्मण के घर अवतार लेंगे तब भगवान शिव के गण शैवधर्म की शिक्षाओं का प्रसार कर रहे होंगे। नाग जाति के लोग शिव के अतिरिक्त किसी को अपना आराध्य नही मानते है।
प्राचीन शैव ग्रंथों में नाग कबीले अत्यंत समृद्ध और शक्तिशाली बताये गए है।जिन्होंने पूरे विश्व मे नाग सभ्यता व संस्कृति को फैलाया है।नाग सभ्यता में बैल नागों का पवित्र पशु माना जाता था।भारत मे नाग जातियां प्राचीन काल से निवास कर रही है जो विभिन्न नामों से भारत के अलग अलग भागो में पायी जाती है।विश्व मे नागो के कुल पांच वंशो में कोलिय तक्षक(टाक)नागकुल के लोग भारत मे बहुतायत में निवास कर रहे है। इतिहास में कुषाणयुग के बाद तथा गुप्त युग के पहले ये भारशिव नाम से जाने जाते थे,जोकि नागों की उपाधि थी। भारशिवों ने ही सबसे पहले गंगा और जमुना नदियों को पवित्र मानकर उनको मानवीय रूप में स्थापित किया तथा पवित्र गंगा जल से शास्त्र सम्मत अपना राज्याभिषेक कर दस अश्वमेध यज्ञ किये थे। गुप्त युग मे समुद्रगुप्त से परास्त होकर काल गति के मारे नागजन राजभर बनकर गुप्तकाल के शासन में योगदान देने लगे।
सलेटी जंगली मुर्गा
सलेटी जंगली मुर्गा (Grey junglefowl) (Gallus sonneratii) फ़ीज़ेन्ट कुल का पक्षी है जिसका मूल आवास भारत में ही है।
अन्य नाम
इस पक्षी के अन्य नाम इस प्रकार हैं
आवास का क्षेत्र
यह पक्षी दक्कन के पठार में बहुतायत में पाया जाता है। गर्मियों में दिन में यह प्रायः ज़मीन पर ही पाये जायेंगे और शाम होते ही यह पेड़ों में पनाह ले लेंगे। लेकिन बरसात के मौसम में यह पेड़ों में ही पाये जायेंगे।
आहार
आहार में यह पक्षी सब खा सकता है, अनाज के बीज, घास के कोपल, कीट-पतंगे, इल्ली इत्यादि।
मार्टिन गप्टिल
मार्टिन गप्टिल एक न्यूजीलैंड क्रिकेट टीम के खिलाड़ी है ,इनका जन्म 30 सितम्बर 1986 में हुआ था।  मार्टिन गप्टिल सचिन तेंदुलकर ,वीरेंद्र सहवाग रोहित शर्मा और क्रिस गेल के बाद एक दिवसीय अंतर्राष्ट्रीय क्रिकेट मैच में शतक लगाने वाले खिलाड़ी है।
गप्टिल ने यह दोहरा शतक २०१५ क्रिकेट विश्व कप में लगाया था।
हृदयराम
हृदयराम एक प्राचीन कवि एवं कृष्णदास जी के पुत्र थे। हृदयराम पंजाब के रहने वाले थे। वे रामभक्त थे, उनकी रचनाये भगवा राम को समर्पित थी। वे हनुमन्नाटक के रचयिता हैं।
परिचय
इन्होंने सन् १६२३ में संस्कृत के हनुमन्नाटक के आधार पर भाषा हनुमन्नाटक लिखा जिसकी कविता बड़ी सुंदर और परिमार्जित है। इसमें अधिकतर कविता और सवैये में बड़े अच्छे संवाद हैं। रामचरित मानस के रचयिता गोस्वामी तुलसीदास ने अपने समय की सारी प्रचलित काव्य पद्धतियों पर 'रामचरित' का गान किया। केवल रूपक या नाटक के ढंग पर उन्होंने कोई रचना नहीं की। तुलसीदास के समय से ही उनकी ख्याति के साथ साथ रामभक्ति की तरंगें भी देश के भिन्न भिन्न भागों में उठ चली थीं। अत: उस काल के भीतर ही नाटक के रूप में कई रचनाएँ हुईं जिनमें सबसे अधिक प्रसिद्ध हृदयराम का हनुमन्नाटक हुआ।
श्री बाली के अनुसार हृदयराम पंजाबी थे, तथा उनके "हनुमन्नाटक" को गुरु गोविन्द सिंह सदा अपने साथ रखते थे। इससे सीखो में भी बड़ा सम्मान हैं। पूरा ग्रन्थ लगभग डेढ़ हजार छंदों में समाप्त हुआ हैं। "हनुमन्नाटक" में हनुमान का चरित नहीं, अपितु भगवान राम का जीवन वृत्त, जानकी-स्वयंवर से लेकर राज्याभिषेक तक प्रस्तुत है।
ह्रदयराम के छन्द के उदाहरण निम्न हैं-
'''देखन जौ पाऊँ तौ पठाऊँ जमलोक, हाथ दूजो न लगाऊँ, वार करौं एक करको। मीजि मारौं उर ते उखारि भुजदंड, हाड़, तोरि डारौं बर अवलोकि रघुबर को। कासों राग द्विज को, रिसात भहरात राम, अति थहरात गात लागत है धार को। सीता को संताप मेटि प्रगट प्रताप कीनों, को है वह आप चाप तोरयो जिन हर को। '''
'''सातों सिंधु, सातों लोक, सातों रिषि हैं ससोक, सातों रबि घोरे, थोरे देखे न डरात मैं। सातों दीप, सातों ईति काँप्यई करत और सातों मत रात दिन प्रान हैं न गात मैं। सातों चिरजीव बरराइ उठैं बार बार, सातों सुर हाय हाय होत दिन रात मैं। सातहूँ पताल काल सबद कराल, राम भेदे सात ताल, चाल परी सात सात मैं '''
'''एहो हनू! कह्यौ श्री रघुबीर कछू सुधि है सिय की छिति माँही? है प्रभु लंक कलंक बिना सुबसै तहँ रावन बाग़ की छाँहीं जीवति है? कहिबेई को नाथ, सु क्यों न मरी हमतें बिछुराहीं। प्रान बसै पद पंकज में जम आवत है पर पावत नाहीं।<br /'''>
अल-अलक़
सूरा अल-अलक़ (इंग्लिश: Al-Alaq) इस्लाम के पवित्र ग्रन्थ कुरआन का 96 वां सूरा (अध्याय) है। इसमें 19 आयतें हैं। =नाम= इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा अल-अलक़ और प्रसिद्ध किंग फ़हद प्रेस के अनुवाद में सूरा अल्-अ़लक़ नाम दिया गया है।
नाम दूसरी आयत के “अलक़ " (खून का लोथड़ा) शब्द को इस सूरा का नाम दिया गया है। =अवतरणकाल=
मक्की सूरा अर्थात् पैग़म्बर मुहम्मद के मदीना के निवास के समय हिजरत से पहले अवतरित हुई।
इस सूरा के दो भाग हैं। पहला आरम्भ से लेकर पाँचवीं आयत के वाक्यांश "जिसे वह न जानता था" पर समाप्त होता है और
इब्ने - अब्बास (रजि.) का एक और उल्लेख है कि अल्लाह के रसूल (सल्ल.) मक़ामे-इबराहीम (हरम में एक विशेष स्थल) पर नमाज़ पढ़ रहे थे। अबू जह्ल का उधर से जाना हुआ तो उसने कहा, “ ऐ मुहम्मद ! क्या मैंने तुमको इससे रोका नहीं था?"और उसने आपको धमकियाँ देनी शुरू की। इसके उत्तर में अल्लाह के रसूल (सल्ल.) ने उसको सख़्ती के साथ झिड़क दिया। इसपर उसने कहा, “ऐ मुहम्मद, तुम किस बल पर मुझे डराते हो? अल्लाह की क़सम, इस घाटी में मेरे समर्थक एवं सहायक सबसे अधिक हैं।” ( हदीस : अहमद, तिरमिज़ी , नसई )।
इन्हीं घटनाओं पर इस सूरा का वह भाग अवतरित हुआ जो "कदापि नहीं, मनुष्य उद्दण्डता से काम लेता है" से आरम्भ होता है। स्वभावतः इस भाग का स्थान वही नहीं होना चाहिए था जो क़ुरआन की इस सूरा में रखा गया है, क्योंकि प्रथम वह्य (प्रकाशना) के अवतरित होने के पश्चात् इस्लाम का सर्वप्रथम प्रदर्शन नबी (सल्ल.) ने नमाज़ ही से किया था और काफ़िरों (इनकार करनेवालों) से आपकी मुठभेड़ का आरम्भ भी इसी घटना से हुआ था। =सुरह "अल-अलक़'' का अनुवाद= बिस्मिल्ला हिर्रह्मा निर्रहीम अल्लाह के नाम से जो दयालु और कृपाशील है।
इस सूरा का प्रमुख अनुवाद:
96|1|पढ़ो, अपने रब के नाम के साथ जिसने पैदा किया,
96|2|पैदा किया मनुष्य को जमे हुए ख़ून के एक लोथड़े से
96|3|पढ़ो, हाल यह है कि तुम्हारा रब बड़ा ही उदार है,
96|4|जिसने क़लम के द्वारा शिक्षा दी,
96|5|मनुष्य को वह ज्ञान प्रदान किया जिस वह न जानता था
96|7|इसलिए कि वह अपने आपको आत्मनिर्भर देखता है
96|8|निश्चय ही तुम्हारे रब ही की ओर पलटना है
96|9|क्या तुमने देखा उस व्यक्ति को
96|10|जो एक बन्दे को रोकता है, जब वह नमाज़ अदा करता है? -
96|11|तुम्हारा क्या विचार है? यदि वह सीधे मार्ग पर हो,
96|12|या परहेज़गारी का हुक्म दे (उसके अच्छा होने में क्या संदेह है)
96|13|तुम्हारा क्या विचार है? यदि उस (रोकनेवाले) ने झुठलाया और मुँह मोड़ा (तो उसके बुरा होने में क्या संदेह है) -
96|14|क्या उसने नहीं जाना कि अल्लाह देख रहा है?
96|15|कदापि नहीं, यदि वह बाज़ न आया तो हम चोटी पकड़कर घसीटेंगे,
96|16|झूठी, ख़ताकार चोटी
96|17|अब बुला ले वह अपनी मजलिस को!
96|18|हम भी बुलाए लेते हैं सिपाहियों को
96|19|कदापि नहीं, उसकी बात न मानो और सजदे करते और क़रीब होते रहो =बाहरी कडियाँ= इस सूरह का प्रसिद्ध अनुवादकों द्वारा किया अनुवाद क़ुरआन प्रोजेक्ट पर देखें
यह भी देखें
=सन्दर्भ=
क़िसास
क़िसास (अंग्रेज़ी: Qisas) अरबी शब्द है जिसका अर्थ है "दयालु प्रतिशोध या न्यायसंगत प्रतिशोध", शास्त्रीय/पारंपरिक इस्लामी कानून शरियत में क़िसास का सिद्धांत अपराध के अनुरूप सजा का प्रावधान करता है। जान के बदले जान और ख़ून के बदले ख़ून लेना, यानी जितनी तकलीफ़ किसी को पहुँचाई जाए, उसके बदले में उतनी ही तकलीफ़ ज़ालिम को पहुँचाई जाए, प्रतिहिंसा| क़िसास का शाब्दिक अर्थ 'बदला लेना है और ये दो प्रकार के हैं। जान-बूझकर हत्या करना और दूसरा भूल या ग़लती से हत्या हो जाना| बदले में अगर धन पर समझोता हो जाये तो उस धन को दियत कहा जाता है|
कुरआन में
मुख्य लेख: कुरआन "ऐ ईमान लानेवालो! मारे जानेवालों के विषय में हत्यादंड (क़िसास) तुमपर अनिवार्य किया गया, स्वतंत्र-स्वतंत्र बराबर है और ग़़ुलाम-ग़ुलाम बराबर है और औरत-औरत बराबर है। फिर यदि किसी को उसके भाई की ओर से कुछ छूट मिल जाए तो सामान्य रीति का पालन करना चाहिए; और भले तरीके से उसे अदा करना चाहिए। यह तुम्हारें रब की ओर से एक छूट और दयालुता है। फिर इसके बाद भो जो ज़्यादती करे तो उसके लिए दुखद यातना है (178) ऐ बुद्धि और समझवालों! तुम्हारे लिए हत्यादंड (क़िसास) में जीवन है, ताकि तुम बचो (२:178-179)"
हदीस में
मुख्य लेख: हदीस "जिस किसी का क़त्ल किया गया वो उसके वारिस अगर चाहें तो क़ातिल को क़त्ल कर दें या उसके बदले दियत ले लें या क्षमा कर दें (सहीह अल-बुख़ारी, 4290, तथा सहीह मुस्लिम, 1354)"
मुजाहिद से रिवायत है, वह तहते हैं कि एक आदमी ने अपने बेटे की ओर तलवार फेंकी, जो उसे लग लग गई तथा वह मर गया। यह मामला उमर बिन ख़त़्त़ाब -रज़ियल्लाहु अन्हु- के पास लाया गया, तो उन्होंने फ़रमाया : यदि मैंने अल्लाह के रसूल -सल्लल्लाहु अलैहि व सल्लम- को यह फ़रमाते हुए न सुना होता कि “बेटे का क़िसास (बदला) उसके पिता से नहीं लिया जाएगा।” तो मैं तुझको यहाँ से हिलने से पहले ही क़त्ल कर देता।” [विभिन्न सनदों और शवाहिद के आधार पर सह़ीह़- इसे इब्ने माजा ने रिवायत किया है।]
अम्र बिन शुऐब से वर्णित है, वह अपने पिता से, तथा वह अपने दादा से रिवायत करते हैं कि अल्लाह के रसूल -सल्लल्लाहु अलैहि व सल्लम- ने एक व्यक्ति के बारे में फैसला सुनाया, जिसके पाँव में किसी ने सींग से मारा था। निर्णय के दौरान उसने कहा : ऐ अल्लाह के रसूल -सल्लल्लाहु अलैहि व सल्लम-! मुझे क़िसास चाहिए। अल्लाह के रसूल -सल्लल्लाहु अलैहि व सल्लम- ने उससे कहा: “अभी जल्दी न करो और अपना घाव ठीक होने तक प्रतीक्षा करो।” वर्णनकर्ता कहते हैं : लेकिन वह क़िसास लेने पर ही अड़ा रहा, तो अल्लाह के रसूल -सल्लल्लाहु अलैहि व सल्लम- ने उसका क़िसास दिलवा दिया। बाद में ऐसा हुआ कि क़िसास लेने वाला लंगड़ा हो गया तथा जिससे क़िसास लिया गया था वह ठीक हो गया। अतः, क़िसास लेने वाला अल्लाह के रसूल -सल्लल्लाहु अलैहि व सल्लम- के पास आया और आपसे बोला : ऐ अल्लाह के रसूल! मैं लंगड़ा हो गया हूँ तथा जिससे मेरा मामला था वह ठीक हो गया है। यह सुन अल्लाह के रसूल -सल्लल्लाहु अलैहि व सल्लम- ने उससे कहा: “क्या मैंने तुमको आदेश नहीं दिया था कि अभी घाव ठीक होने तक क़िसास मत लो? तुमने मेरी बात नहीं मानी। अतः अल्लाह तुम्हें दूर करे और तुम्हारा घाव व्यर्थ जाए।” फिर इस व्यक्ति के लंगड़ा हो जाने की घटना सामने आने के बाद अल्लाह के रसूल -सल्लल्लाहु अलैहि व सल्लम- ने आदेश दिया कि जिसे कोई ज़ख़्म लगा हो, वह अपना ज़ख़्म ठीक होने से पहले क़िसास न ले। क़िसास तभी ले, जब उसका ज़ख़्म ठीक हो जाए।" [सह़ीह़- इसे अह़मद ने रिवायत किया है।]
बाहरी कड़ियाँ
अनूदित हदीस-ए-नबवी विश्वकोश
बाबा जयमल सिंह जी महाराज
बाबा जयमल सिंह जी महाराज (जुलाई 1839 - 29 दिसंबर 1903) राधा स्वामी सत्संग ब्यास के संस्थापक और पहले सतगुरु थे। आप जी ने श्री सेठ शिव दयाल सिंह जी महाराज उर्फ हुज़ूर स्वामी जी महाराज से संन 1856 में दीक्षा (नामदान) प्राप्त की और बाद में उनके उत्तराधिकारी बने। बाबा जयमल सिंह जी महाराज ने सत्रह वर्ष की आयु से ब्रिटिश भारतीय सेना में एक सिपाही (निजी) के रूप में कार्य किया और हवलदार (सार्जेंट) का पद प्राप्त किया। अपनी सेवानिवृत्ति के बाद वह ब्यास (अविभाजित पंजाब, अब पूर्वी पंजाब) के बाहर एक उजाड़ और अलग जगह पर बस गए और अपने गुरु हजूर स्वामी जी महाराज की शिक्षाओं का प्रचार करना शुरू कर दिया। यह स्थान एक छोटी सी बस्ती बन गया जिसे "डेरा बाबा जयमल सिंह" के नाम से जाना जाने लगा और जो अब राधा शमी सत्संग ब्यास संप्रदाय का विश्व केंद्र है।
बाबा जयमल सिंह जी महाराज 1903 में अपने निधन तक पहले आध्यात्मिक गुरु और राधा स्वामी सत्संग ब्यास के प्रमुख रहे। निधन से पहले उन्होंने महाराज सावन सिंह जी को अपना आध्यात्मिक उत्तराधिकारी नियुक्त किया।
प्रारंभिक जीवन और शिक्षा
बाबा जयमल सिंह जी महाराज का जन्म जुलाई 1839 में गुरदासपुर जिले के बटाला के पास घुमान गाँव में हुआ था। आप जी के माता-पिता सरदार जोध सिंह जी, जो एक किसान थे, और माता दया कौर जी थीं। आप जी की माता बीबी दया कौर जी उत्तर भारतीय संत नामदेव जी की भक्त थीं और चार साल की उम्र में बाबा जयमल सिंह जी महाराज ने भी भगत नामदेव जी के घुमान गुरुद्वारा साहिब में जाना शुरू कर दिया था।
पांच वर्ष की उम्र में बाबा जयमल सिंह जी महाराज ने अपनी शिक्षा वेदांत ऋषि बाबा खेमा दास से शुरू की। दो साल के भीतर बाबा जयमल सिंह जी महाराज गुरु ग्रंथ साहिब जी के अच्छे पाठक बन गये और उन्होंने दशम ग्रंथ भी पढ़ा।
12 साल की उम्र में, आप जी को समझ आ गया कि गुरु ग्रंथ साहिब ने गुरु नानक देव जी द्वारा वर्णित एक ईश्वर को खोजने के साधन के रूप में प्राणायाम (ऊर्जा संस्कृति हठ योग (मनो-शारीरिक विकास) तीर्थयात्रा और अनुष्ठान) को अस्वीकार कर दिया है। तब बाबा जयमल सिंह जी महाराज इस निष्कर्ष पर पहुंचे कि उन्हें एक पूर्ण गुरु खोजने की आवश्यकता है जो अनहद शब्द का रहस्य समझा सके।
आप जी विशेष रूप से एक ऐसे गुरु को चाहते थे जो गुरु ग्रंथ साहिब जी के पांच शब्दों की व्याख्या कर सके। ऐसी ही एक पंक्ति गुरु नानक देव जी की है
सम्पूर्ण गुरु की खोज एवं शिक्षा
15-17 साल की उम्र के बीच, बाबा जयमल सिंह जी महाराज ने एक पूर्ण गुरु की तलाश में पूरे उत्तर भारत में एक कठिन यात्रा की, 14 साल की उम्र में उन्होंने फैसला किया कि उन्हें पंच शब्द के पूरे गुरु को खोजने की जरूरत है। वर्ष 1856 में, उनकी यात्रा आगरा शहर में उनके गुरु हजूर स्वामीजी महाराज के चरणों में समाप्त हुई, जिन्होंने उन्हें सुरत शब्द योग नामक पांच शब्दों के अभ्यास का रहस्य सिखाया, जिसका अर्थ है नामदान का उपहार।
रिटायर्ड होने के बाद
बाबा जयमल सिंह जी महाराज 7 जून 1889 को सेना से सेवानिवृत्त हुए और अपने पैतृक गांव घुमान लौट आए। बाद में उन्होंने पंजाब में ब्यास नदी के किनारे बाल सराय गांव में अपने निवास के लिए एक छोटी सी झोपड़ी बनाई। यह स्थान अब एक विशाल शहर है जिसे डेरा बाबा जयमल सिंह के नाम से जाना जाता है।
अक्टूबर 1877 में, सेठ शिव दयाल सिंह जी महाराज ने बाबा जयमल सिंह जी को निर्देश दिया कि वह अब लोगों को नामदान (पांच शब्दों का रहस्य) की बख़्शिश यानी सूरत शब्द का रहस्य बता सकते हैं।
मरी पहाड़ (अब पाकिस्तान में) की यात्रा पर, बाबा जयमल सिंह जी महाराज ने एक सैन्य इंजीनियर सावन सिंह जी को नामदान दिया, जो बाद में आप जी के उत्तराधिकारी बने। बाबा जयमल सिंह जी महाराज ने अपना शेष जीवन उनके "डेरे" में आने वाली संगत और अनुयायियों की सेवा में बिताया। 29 दिसंबर 1903 को उन्होंने अपना देह का चोला त्याग दिया।
पुस्तकें
आप ने निम्नलिखित पुस्तकें लिखीं:
छोटी माता
छोटी माता (अंग्रेज़ी: चिकनपॉक्स) वेरीसेल्ला जोस्टर वायरस से फैलनेवाली एक संक्रामक बीमारी है। यह बहुत ही संक्रामक होती है और संक्रमित निसृत पदार्थों को सांस के साथ अंदर ले जाने से फैलती है। छोटी माता (चिकन पॉक्स) के संक्रमण से पूरे शरीर में फुंसियों जैसी चक्तियाँ विकसित हो जाती हैं जो दिखने में खसरे की बीमारी की तरह भी लगती है। इस बीमारी में पूरे शरीर में खुजली करने का बहुत मन करता है। चिकन पॉक्स का संक्रमण महामारी की तरह फैलता है।
लक्षण
दोदरे पड़ने की विशिष्टताएं:
रोकथाम
छोटी माता (चिकेन पॉक्स) के लिए आजकल एक टीका उपलब्ध है जो कि 12 महीने से अधिक आयु वाले उस व्यक्ति को दिया जा सकता है जिसे यह बीमारी न हुई हो और जिसमें छोटी-माता (चिकेन पॉक्स) से सुरक्षा के पर्याप्त प्रतिकारक उपलब्ध न हो।
छोटी-माता (चिकेन पॉक्स) वाले बच्चों को एस्प्रीन लेने पर रेईस सिन्ड्रोम हो सकता है जो कि बहुत गंभीर बीमारी है तथा इससे मस्तिष्क की खराबी हो सकती है और वह मर भी सकता है। बच्चों को छोटी-माता (चिकेन पाक्स) होने पर एस्प्रीन की गोली कदापि न दें। डॉक्टर द्वारा विशेष रूप से विनिर्धारित करने पर ही बच्चों को किसी अन्य बीमारी के लिए एस्प्रीन देनी चाहिए। बच्चों को गोली की दवाई देते समय डॉक्टर से जांच करा लेना अति उत्तम है। वयस्क में निमोनिया होने का खतरा विशेष रूप से बना रहता है। इसके अतिरिक्त एचआईवी से संक्रमित या प्रतरोधी प्रणाली में कमी वाले रोगियों को निमोनिया का अधिकतर खतरा होता है। ऐसी गर्भवती महिलाएं जिनको पहले कभी छोटी-माता (चिकेन पाक्स) नहीं हुई है, उनको सक्रिया वायरस वाले के संपर्क में नहीं आना चाहिए।
चिकन पॉक्स होने का कारण होता है वरिसेल्ला ज़ोस्टर नाम का विषाणु। इस विषाणु के शिकार लोगों के पूरे शरीर में फुंसियों जैसी चक्तियाँ विकसित होती हैं। अक्सर इसे ग़लती से खसरे की बीमारी समझी जाती है। इस बीमारी में रह रह कर खुजली करने का बहुत मन करता है और अक्सर इसमें खांसी और बहती नाक के लक्षण भी दिखाई देते हैं। आयुर्वेद में इस बीमारी को लघु मसूरिका के नाम से जाना जाता है। यह एक छूत की बीमारी होती है और ज़्यादातर 1 से 10 साल की उम्र के बीच के बच्चे इस रोग के शिकार होते हैं।
चिकन पॉक्स के लक्षण:
चिकन पॉक्स की शुरुआत से पहले पैरों और पीठ में पीड़ा और शरीर में हल्की बुखार, हल्की खांसी, भूख में कमी, सर में दर्द, थकावट, उल्टियां वगैरह जैसे लक्षण नज़र आते हैं और 24 घंटों के अन्दर पेट या पीठ और चेहरे पर लाल खुजलीदार फुंसियां उभरने लगती हैं, जो बाद में पूरे शरीर में फैल जाती हैं जैसे कि खोपड़ी पर, मुहं में, नाक में, कानों और गुप्तांगो पर भी। आरम्भ में तो यह फुंसियां दानों और किसी कीड़े के डंक की तरह लगती हैं, पर धीरे धीरे यह तरल पदार्थ युक्त पतली झिल्ली वाले फफोलों में परिवर्तित हो जाती हैं। चिकन पॉक्स के फफोले एक इंच चौड़े होते हैं और उनका तल लाल किस्म के रंग का होता है और 2 से 4 दिनों में पूरे शरीर में तेज़ी से फैल जाते हैं।
चिकन पॉक्स के आयुर्वेदिक उपचार: स्वर्णमक्षिक भस्म: 120 मिलीग्राम स्वर्णमक्षिक भस्म कान्च्नेर पेड़ की छाल के अर्क के साथ सुबह और शाम लेने से चिकन पॉक्स से राहत मिलती है। इंदुकला वटी: बीमारी होने के दूसरे सप्ताह से सुबह शाम पानी के साथ 125 मिलीग्राम इंदुकला वटी के प्रयोग से भी लाभ मिलता है। करेले के पत्तों के जूस के साथ एक चुटकी हरिद्रा पाउडर के प्रयोग से भी लाभ मिलता है। जइ के दलिये के दो कप दो लीटर पानी में डालकर उबाल लें और इस मिश्रण को एक महीन सूती कपडे में बांधकर नहाने के टब में कुछ देर तक डुबोते रहें। जइ की दलिया उस कपडे में से टब में रिसता रहेगा जिससे पानी पर एक आरामदेह परत बन जायेगी जिससे त्वचा को आराम मिलेगा और शरीर पर हुए चकते भी भरने लगेंगे। खुजली से राहत पाने के लिये गुनगुने पानी में नीम के पत्ते मिलाकर उस पानी का प्रयोग करें। जहाँ खुजली होती है उन जगहों पर कैलमाईन लोशन मलें। पर इसका प्रयोग चेहरे पर और आँखों के आसपास ना करें। मुहं में हुए छालों को ठीक करने के लिये एसटामिनोफिन नामक औषधि का प्रयोग करें। बीमारी की शुरुआत में दिन में 3 या 4 बार गुनगुने पानी से नहाना चाहिये। नहाने के लिए ओटमील से बने उत्पादन, जो आम तौर से बाज़ार में मिलते हैं, खुजली कम करने के लिए भी सहायक सिद्ध होते हैं। अगर आपका बच्चा चिकन पॉक्स से ग्रस्त है और उसे बार बार खुजली करने का मन करता है तो सोते समय उसके हाथों में दस्ताने या जुराबें डालकर रखें। अपने बच्चे की उँगलियों के नाखूनों को अच्छी तरह काट लें और उन्हें साफ़ रखें ताकि खुजाने से कोई विपरीत असर न पड़े। संतरे जैसे अम्लीय, खट्टे और नमकीन खानपान का सेवन न करें। चिकन पॉक्स का निवारण: चिकित्सक सलाह देते हैं कि चिकन पॉक्स के निवारण के लिये 12 से 15 महीनों की उम्र के बीच बच्चों को चिकन पॉक्स का टीका और 4 से 6 वर्ष की उम्र के बीच बूस्टर टीका लगवा लेना चाहिये। यह टीका चिकन पॉक्स के हल्के संक्रमण को रोकने के लिये 70 से 80 प्रतिशत असरदार होता है और गंभीर रूप से संक्रमण को रोकने के लिये 95 प्रतिशत असरदार होता है। इसीलिए हालांकि कुछ बच्चों ने टीका लगवा लिया होता हैं फिर भी उनमे इस रोग से ग्रसित होने के लक्षण सौम्य होते हैं, बनिबस्त उन बच्चों के जिन्होंने यह टीका नहीं लगवाया होता है।
बाहरी कड़ियाँ
world health organigation k dwara ise tikakard se khatm kiya ja chuka hai
1979 क्रिकेट विश्व कप के आंकड़े
यह 1979 क्रिकेट विश्व कप के आंकड़ों की एक सूची है।
डैनी डेनियल्स
प्रारंभिक जीवन
डैनी डेनियल्स का जन्म कैलिफ़ोर्निया की ऑरेंज काउंटी में हुआ था। वह चेक, अंग्रेजी तथा जर्मन मूल की हैं। उन्होंने २ वर्षों तक एक कला विद्यालय में अध्ययन किया, हालांकि फिर उन्होंने पढ़ाई छोड़ दी।
कैरियर
डेनियल्स ने अपने स्कूल का क़र्ज़ चुकाने के लिए स्ट्रिपिंग शुरू की। उनका यह नाम उनके पूर्व बॉयफ्रेंड के प्रथम नाम से लिया गया है। जनवरी २०११ में उन्होंने वयस्क फ़िल्म इंडस्ट्री में प्रवेश किया, और ओसी मॉडलिंग एजेंसी से जुड़ गई। उन्होंने अपना पहला दृश्य रियलिटी किंग्स के लिए किया था। शुरू में वह केवल समलैंगिक दृश्य करती थी, परंतु बाद में उन्होंने पुरुषों के साथ भी दृश्य करना प्रारम्भ किया। उन्होंने फिली फिल्म्स, पेंटहाउस स्टूडियो, ब्रैज़र्स और रियलिटी किंग्स की फिल्मों में निर्देशन भी किया है।
जुलाई २०११ में डैनी को ट्विस्टिस ट्रीट ऑफ द मंथ, जनवरी २०१२ में पेंटहाउस पेट ऑफ द मंथ, और मार्च २०१४ में एलिगेंट एंजेल द्वारा गर्ल ऑफ द मंथ चुना गया। उसी वर्ष उन्होंने ब्रैज़र्स के साथ "द व्होर ऑफ वाल स्ट्रीट" नाम की ५ फिल्मों की श्रंखला की। कुछ समय के बाद उन्होंने स्ट्रीममेट के साथ वेबकेम मॉडलिंग की भी शुरुआत की। २०१४ और १५ में उन्हें सीएनबीसी की मोस्ट पॉपुलर पोर्नस्टार की सूची में स्थान मिला।
कर्मचारी राज्य बीमा अधिनियम, 1948
कर्मचारी के हित मे दिया जाने वाली बीमा बीमा धन राशि जिसके तहत कर्मचारी अगर दुर्घटना ग्रस्त होता है, तो उसको एक कंपनी द्वारा दी जाने वाली एक मुस्त रकम जिससे की कर्मचारी पर एक दम से कोई बोझ ना आ सके उसे सरकार द्वारा भी कुछ लाभ मिलता है।
कोणीय व्यास
कोणीय व्यास (Angular diameter) या स्पष्ट आकार, किसी दी गई स्थिति से, जैसा कि उसे देखा गया, किसी वस्तु का कोण के रूप में मापा गया "दृश्य व्यास" है। दृष्टि विज्ञान में इसे दृश्य कोण कहा जाता है।
कर्मकाण्ड
कर्म काण्ड वैदिक कर्मकाण्ड का तात्पर्य दक्षिणा के बदले में स्वामियों या धार्मिक ब्राह्मणों द्वारा दी जाने वाली अनुष्ठानिक सेवाओं से है । काल की देव:कोटी रीतियों का नाम है।
अंकुशापूर, कागज्नगर मण्डल
अंकुशापूर, कागज्नगर मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
प्रमाणित वित्तीय नियोजक (सर्टिफाइड फाइनेंशियल प्लानर)
प्रमाणित वित्तीय नियोजक (CFP) पद, वित्तीय नियोजकों के लिए एक पेशेवर प्रमाणपत्र है जिसे संयुक्त राज्य अमेरिका में सर्टिफाइड फाइनेंशियल प्लानर बोर्ड ऑफ स्टेंडर्ड्स इंक (CFP बोर्ड) ; कनाडा में फाइनेंशियल प्लानर्स स्टेंडर्ड्स काउंसिल ; और संयुक्त राज्य अमेरिका के बाहर CFP प्रमाणन प्रदान करने वाली अंतर्राष्ट्रीय संस्था फाइनेंशियल प्लानिंग स्टेंडर्ड्स बोर्ड (FPSB) से संबद्ध 18 अन्य संगठनों द्वारा प्रदान किया जाता है।
पद को उपयोग करने का अधिकार प्राप्त करने के लिए उम्मीदवार को शिक्षा, परीक्षण, अनुभव और नैतिक आवश्यकताओं को पूरा करने के साथ-साथ प्रमाणन शुल्क का भुगतान भी करना होता है।. यह जानकारी विशेष रूप से संयुक्त राज्य अमेरिका में CFP प्रमाणीकरण से संबंधित है। ब्रिटेन में वित्तीय नियोजकों के लिए CFP लाइसेंस, इंस्टिट्यूट ऑफ फाइनेंशियल प्लानिंग की सदस्यता के माध्यम से उपलब्ध होता है।
शैक्षणिक आवश्यकताएं
CFP पद प्राप्त करने के लिए उम्मीदवारों को कई आवश्यकताएं पूरी करनी पड़ती हैं - जिनमें सबसे पहली है शैक्षणिक आवश्यकता, जिसके अंतर्गत उम्मीदवार के पास अमेरिका के एक मान्यता प्राप्त कॉलेज या विश्वविद्यालय से स्नातक या उससे ऊपर की डिग्री होनी चाहिए। मौजूदा CFP प्रमाणन मापदंडों के पहले कदम के रूप में, छात्रों को एकीकृत वित्तीय नियोजन के लगभग 100 विषयों में श्रेष्ठता हासिल करनी होती है। इन विषयों में योजना से संबंधित प्रमुख क्षेत्र शामिल होते हैं, जैसे कि:
शैक्षणिक आवश्यकता को पूरा करने के लिए छात्रों को ऊपर सूचीबद्ध विषय क्षेत्रों में कोर्स प्रशिक्षण पूरा करना होता है ताकि 10 घंटे की CFP बोर्ड प्रमाणन परीक्षा में बैठने की पहली आवश्यकता को वे पूरा कर सकें. CFP प्रमाणपत्र प्राप्त करने के लिए एक मान्यता प्राप्त कॉलेज या विश्वविद्यालय से एक स्नातक (या उच्चतम), या किसी अन्य विषय में उसके समकक्ष डिग्री आवश्यक है। प्रारंभिक प्रमाणीकरण के लिए स्नातक की डिग्री होना आवश्यकहै; यह CFP प्रमाणन परीक्षा के योग्य होने के लिए आवश्यक नहीं है.
CFP बोर्ड द्वारा पूर्व-अनुमोदित पेशेवर पदधारक व्यक्ति - जैसे व्यापार और अर्थशास्त्र में पीएचडी, वकील, प्रमाणित सार्वजनिक लेखाकार (CPA), चार्टर्ड प्रमाणित लेखाकार (ACCA), चार्टर्ड लेखाकार (CA), चार्टर्ड धन प्रबंधक (AAFM), चार्टर्ड लाइफ अंडरराइटर (CLU), तथा चार्टर्ड वित्तीय विश्लेषक (CFA) - CFP बोर्ड के चैलेन्ज स्टेटस (चुनौती दर्जे) का उपयोग करके शिक्षा आवश्यकताओं को पूरा किये बिना ही परीक्षा के लिए पंजीकरण करने तथा उसमें बैठने के हकदार होते हैं।
अंतरराष्ट्रीय डिग्री को किसी तृतीय-पक्ष संगठन द्वारा समकक्ष घोषित किये जाने पर एक अमेरिकी डिग्री से प्रतिस्थापित किया जा सकता है।
परीक्षा
CFP प्रमाणन परीक्षा एक 10 घंटे की बहु-विकल्प (मल्टिपल चॉईस) परीक्षा है, जो एक चार घंटे के सत्र (शुक्रवार दोपहर) तथा दो तीन घंटे के सत्रों (शनिवार) में विभाजित होती है। परीक्षा में तीन बड़ी समस्याओं को शामिल किया जाता है जिसका उद्देश्य वित्तीय नियोजन स्थितियों में छात्र द्वारा उपर्युक्त क्षेत्रों में अपने ज्ञान को लागू करने की क्षमता का आकलन करना होता है। इस परीक्षा को 1993 में एक आवश्यकता के रूप में लागू किया गया, उस समय परीक्षा पास किये बिना ही CFP बना दिया जाता था।
कार्य अनुभव
परीक्षा उत्तीर्ण करने के बाद उम्मीदवार को वित्तीय नियोजन के क्षेत्र में मुक्त और व्यापक अनुभव का प्रदर्शन करना आवश्यक होता है। CFP बोर्ड कार्य अनुभव को इस प्रकार परिभाषित करता है, "एक ग्राहक की पूर्ण व्यक्तिगत योजना प्रक्रिया या उसके कुछ हिस्सों का निरीक्षण करना, उसमे प्रत्यक्ष समर्थन प्रदान करना, उसके बारे में बताना या व्यक्तिगत रूप से उसकी डिलीवरी करना" ; और इस तरह के अनुभव को वित्तीय योजना के प्राथमिक छह तत्वों के अंतर्गत होना चाहिए:
परीक्षा उत्तीर्ण करने और वित्तीय नियोजन के छह प्राथमिक तत्वों को पूरा करने के बाद भी छात्र को निम्नलिखित छह को पूरा करना होता है:
पीपना, सल्ट तहसील
पीपना, सल्ट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
रॉबर्ट बॉयल
रॉबर्ट बॉयल (Robert Boyle ; 1627-1691 ई॰) आधुनिक रसायनशास्त्र का प्रवर्तक, अपने युग के महान वैज्ञानिकों में से एक, लंदन की प्रसिद्ध रॉयल सोसायटी का संस्थापक तथा कॉर्क के अर्ल की 14वीं संतान था।
परिचय
बॉयल का जन्म आयरलैंड के मुंस्टर प्रदेश के लिसमोर कांसेल में हुआ था। घर पर इन्होंने लैटिन और फ्रेंच भाषाएँ सीखीं और ईटन में तीन वर्ष अध्ययन किया। 1638 ई॰ में इन्होंने फ्रांस की यात्रा की और लगभग एक वर्ष जेनेवा में भी अध्ययन किया। फ्लोरेंस में इन्होंने गैलिलियों के ग्रंथों का अध्ययन किया। 1644 ई॰ में जब ये इंग्लैंड पहुँचे, तो इनकी मित्रता कई वैज्ञानिकों से हो गई। ये लोग एक छोटी सी गोष्ठी के रूप में और बाद को ऑक्सफोर्ड में, विचार-विनियम किया करते थे। यह गोष्ठी ही आज की जगतप्रसिद्ध रॉयल सोसायटी है। 1646 ई॰ से बॉयल का सारा समय वैज्ञानिक प्रयोगों में बीतने लगा। 1654 ई॰ के बाद ये ऑक्सफोर्ड में रहे और यहँ इनका परिचय अनेक विचारकों एवं विद्वानों से हुआ। 14 वर्ष ऑक्सफोर्ड में रहकर इन्होंने वायु पंपों पर विविध प्रयोग किए और वायु के गुणों का अच्छा अध्ययन किया। वायु में ध्वनि की गति पर भी काम किया। बॉयल के लेखों में इन प्रयोगों का विस्तृत वर्णन है। धर्मसाहित्य में भी इनकी रुचि थी और इस संबंध में भी इन्होंने लेख लिखे। इन्होंने अपने खर्च से कई भाषाओं में बाइबिल का अनुवाद कराया और ईसाई मत के प्रसार के लिए बहुत सा धन भी दिया। रॉबर्ट बॉयल की सर्वप्रथम प्रकाशित वैज्ञानिक पुस्तक न्यू एक्सपेरिमेंट्स, फ़िज़िको मिकैनिकल, टचिंग द स्प्रिंग ऑव एयर ऐंड इट्स एफेक्ट्स, वायु के संकुचन और प्रसार के संबंध में है। 1663 ई॰ में रॉयल सोसायटी की विधिपूर्वक स्थापना हुई। बॉयल इस समय इस संस्था के सदस्य मात्र थे। बॉयल ने इस संस्था से प्रकाशित शोधपत्रिका "फिलोसॉफिकल ट्रैंजैक्शन्स" में अनेक लेख लिखे और 1680 ई॰ में ये इस संस्था के अध्यक्ष निर्वाचित हुए। पर शपथ संबंधी कुछ मतभेदों के कारण इन्होंने यह पद ग्रहण करना अस्वीकार किया। कुछ दिनों बॉयल की रुचि कीमियागिरी में भी रही और अधम धातुओं को उत्तम धातुओं में परिवर्त्तित करने के संबंध में भी इन्होंने कुछ प्रयोग किए। चतुर्थ हेनरी ने कीमियागिरी के विरुद्ध कुछ कानून बना रखे थे। बॉयल के यत्न से ये कानून 1689 ई॰ में उठा लिए गए।
बॉयल ने तत्वों की प्रथम वैज्ञानिक परिभाषा दी और बताया कि अरस्तू के बताए गए तत्वों, अथवा क़ीमियाईगरों के तत्वों (पारा, गंधक और लवण) में से कोई भी वस्तु तत्व नहीं है, क्योंकि जिन पिंडों में (जैसे धातुओं में) इनका होना बताया जाता है उनमें से ये निकाले नहीं जा सकते। तत्वों के संबंध में 1661 ई॰ में बॉयल ने एक महत्वपूर्ण पुस्तिका लिखी "दी स्केप्टिकल केमिस्ट"। रसायन प्रयोगशाला में प्रचलित कई विधियों का बॉयल ने आविष्कार किया, जैसे कम दाब पर आसवन। बॉयल के गैस संबंधी नियम, उसके दहन संबंधी प्रयोग, हवा में धातुओं के जलने पर प्रयोग, पदार्थों पर ऊष्मा का प्रभाव, अम्ल और क्षारों के लक्षण और उनके संबंध में प्रयोग, ये सब युगप्रवर्तक प्रयोग थे जिन्होंने आधुनिक रसायन को जन्म दिया। बॉयल ने द्रव्य के कणवाद का प्रचलन किया, जिसकी अभिव्यक्ति डाल्टन के परमाणुवाद में हुई। उनके अन्य कार्य मिश्रधातु, फॉस्फोरस, मेथिल ऐलकोहल (वुड स्पिरिट), फॉस्फोरिक अम्ल, चाँदी के लवणों पर प्रकाश का प्रभाव आदि विषयक हैं।
बॉयल जीवन भर अविवाहित रहे। बेकन के तत्वदर्शन में उन्हें बड़ी आस्था थी। अमर वैज्ञानिकों में उनकी आज तक गणना होती है। 1660 ई॰ के बाद में उनका स्वास्थ्य गिरने लगा, किंतु रसायन संबंधी कार्य इस समय भी बंद न हुआ। 1661 ई॰ में उनका देहांत हो गया।
विटनेस
विटनेस 1985 की अमेरिकी नव-नोयर थ्रिलर फिल्म है, जो पीटर वीर द्वारा निर्देशित और हैरिसन फोर्ड, केली मैकगिलिस और लुकास हास द्वारा अभिनीत है। जान रुबेश, डैनी ग्लोवर, जोसेफ सोमर, अलेक्जेंडर गोडुनोव, पट्टी लुपोन और विगगो मोर्टेंसन सहायक भूमिकाओं में दिखाई देते हैं। विलियम केली, पामेला वालेस और अर्ल डब्ल्यू वालेस की पटकथा एक युवा अमीश लड़के की रक्षा करने वाले एक जासूस पर केंद्रित है, जो फिलाडेल्फिया में एक हत्या का गवाह बनने के बाद निशाना बन जाता है।
गिरिधर राठी
गिरिधर राठी (जन्म १९४६) ओंमप्रकाश साहित्य सम्मान प्राप्त कवि आलोचक एवं अनुवादक हैं। ऊहापोह इनकी आलोचना पुस्तक है। शब्द-सेतु: दस भारतीय कवि, समकालीन भारतीय साहित्य (पत्रिका) का सम्पादन इन्होंने किया है।
सामाजिक विधान
सामाजिक शब्द का शाब्दिक अर्थ सजीव से यह शब्द समाज+ईक पत्यय से बना हैचाहे वो मानव जनसंख्या हों अथवा पशु। यह एक सजीव का अन्य सजीवों के साथ सह-अस्तित्व तथा
निरपेक्षता का सूचक शब्द है कि उनमें इस तरह की अन्
योन्य क्रियाएं होती हैं अथवा नहीं। निरपेक्षता उनकी इच्छा अथवा स्वैच्छा पर निर्भर करती है।
भारतीय राष्ट्रीय कांग्रेस के अध्यक्षों की सूची
भारतीय राष्ट्रीय कांग्रेस स्वतंत्र भारत का प्रमुख राजनीतिक दल है और इस की स्थापना स्वतंत्रता से पूर्व १८८५ में हुई थी। भारतीय राष्ट्रीय कांग्रेस के अध्यक्ष दल के चुने हुए प्रमुख होते है जो आम जनता के साथ दल के रिश्ते को प्रबंधित करने के लिए जिम्मेदार होते है।
सूची
भारतीय राष्ट्रीय कांग्रेस की स्थापना दिसंबर 1885 में हुई और इसका पहला सम्मेलन बम्बई के गोकुलदास तेजपाल संस्कृत कॉलेज में हुआ जहां देश भर से ७२ प्रतिनीधीओंने भाग लिया था। इस सम्मेलन के अध्यक्ष थे व्योमेश चन्द्र बनर्जी। १८८८ में चौथे सत्र में जॉर्ज यूल पहले ब्रिटीश अध्यक्ष बने। १९१७ के ३३वें सम्मेलन में एनी बेसेन्ट पहली महिला अध्यक्ष बनी। उनके बाद केवल अन्य चार महिलाओं ने यह पद सम्भाला है; सरोजिनी नायडू, नेली सेनगुप्त, इन्दिरा गांधी और सोनिया गांधी। स्वतंत्रता के पूर्व जवाहरलाल नेहरू चार बार अध्यक्ष रह कर ये अधिकतम कार्यकाल रहा; १९२९, १९३०, १९३६ और १९३७ में। स्वतंत्रता के बाद और अब तक सोनिया गांधी ने १९ सालों तक पदभार सम्भाल है जो की सबसे अधिकतम है।
भारतीय राष्ट्रीय कांग्रेस के अध्यक्षों की सूची इस प्रकार है:
{{legend |#CEE8F0| ये व्यक्ति एक से अधिक समय तक अध्यक्ष रह चुके है |outline=blue |border=1px solid blue}}
इन्हें भी देखें
भारतीय राष्ट्रीय कांग्रेस
मकसद (1984 फ़िल्म)
मकसद १९८४ में बनी हिन्दी भाषा की फ़िल्म है।
अंकुशापूर, जैपूर मण्डल
अंकुशापूर, जैपूर मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
भारतीय रेल (पत्रिका)
इस पत्रिका के प्रतिष्ठित लेखकों में स्व.श्री विष्णु प्रभाकर, श्री कमलेश्वर, डॉ॰प्रभाकर माचवे, श्री पुरुषोत्तम दास टंडन, श्री रतनलाल शर्मा, श्री श्रीनाथ सिंह, श्री रामदरश मिश्र, डॉ॰शंकर दयाल सिंह, श्री विष्णु स्वरूप सक्सेना, डॉ॰ महीप सिंह, श्री यशपाल जैन, सुश्री आशारानी व्होरा, श्री शैलेन चटर्जी, श्री लल्लन प्रसाद व्यास, श्री शेर बहादुर विमलेश, श्री अक्षय कुमार जैन, श्री प्रेमपाल शर्मा, श्री आर.के. पचौरी, डॉ॰ दिनेश कुमार शुक्ल, श्री उदय नारायण सिंह, श्री अरविंद घोष, श्री देवेंद्र उपाध्याय, श्री कौटिल्य उदियानी, श्री देवकृष्ण व्यास, शार्दूल विक्रम गुप्त, लक्ष्मीशंकर व्यास, मंजु नागौरी से लेकर हिंदी के कई विद्वान लेखक और पत्रकार जुड़े रहे हैं। भारतीय रेल में १९६० के बाद के सारे रेल बजट तथा उन पर सारगर्भित समीक्षाएं विस्तार से प्रकाशित हुई हैं। इस दौर की सभी प्रमुख रेल परियोजनाओं, खास निर्णयों और महत्वपूर्ण घटनाओं को भारतीय रेल में प्रमुखता से कवरेज दिया गया। इसी नाते खास तौर पर अध्येताओं तथा अनुसंधानकर्ताओं के लिए यह पत्रिका एक अनिवार्य संदर्भ भी बन गयी है। पत्रिका का संपादकीय कार्यालय आरंभ में १६५ पी.ब्लाक रायसीना रोड, नयी दिल्ली था। उस समय रेल भवन का निर्माण पूरा नहीं हुआ था। ३० दिसंबर १९६० को जब रेल भवन का उद्‍घाटन हुआ उस समय तक भारतीय रेल पत्रिका के पांच अंक प्रकाशित हो चुके थे। रेल भवन बन जाने के बाद भारतीय रेल का संपादकीय पता बदल कर ३६९, रेल भवन हो गया।
पी. सुब्बारायन
जीवन परिचय
पी. सुब्बारायण का जन्म मद्रास (तमिलनाडु) के ज़िला नामक्कल में हुआ था। उन्होंने वह मद्रास क्रिश्चियन कॉलेज से स्नातक की डिग्री और मद्रास प्रेसीडेंसी कॉलेज, से स्नातकोत्तर की पढ़ाई पूरी की और M.A. किया। आगे की पढ़ाई के लिए क्राइस्ट चर्च, ऑक्सफोर्ड और डबलिन विश्वविद्यालय से LLD की उपाधि प्राप्त की  उन्होंने 1918 में मद्रास उच्च न्यायालय के अधिवक्ता के रूप में अभ्यास शुरू किया।
1922 में, सुब्बारायण को मद्रास विधान परिषद में प्रतिनिधित्व करने के लिए  एक स्वतंत्र उम्मीदवार के रूप में नामित किया गया था, और एक परिषद सचिव के रूप में कार्य किया।  उन्होंने सी. आर. रेड्डी और स्वराजवादियों का पक्ष लिया और 1923 के अविश्वास प्रस्ताव के दौरान पनागल के राजा के खिलाफ मतदान किया।
8 नवंबर 1926 को हुए विधानसभा चुनावों में, किसी भी दल को स्वच्छ बहुमत नहीं मिला। [११] स्वराज पार्टी ने 98 में से 41 सीटें जीतीं और अकेली सबसे बड़ी पार्टी बनकर उभरी, जबकि जस्टिस पार्टी 21 जीती।  यह जस्टिस पार्टी और उसके प्रमुख मुख्यमंत्री, पनागल के राजा के लिए एक झटका था।  हालाँकि, कोई भी दल सरकार नहीं बना सका क्योंकि उनके पास स्वच्छ बहुमत नहीं था।
राज्यपाल ने स्वराज पार्टी को गठबंधन सरकार बनाने का नेतृत्व करने के लिए आमंत्रित किया लेकिन बाद में इनकार कर दिया।  जस्टिस पार्टी के पास पर्याप्त सीटें नहीं थीं।  इसलिए, गवर्नर ने सरकार बनाने के लिए सुब्बारायण को चुना, और 4 दिसंबर 1926 को सुब्बारायण को मुख्यमंत्री के रूप में चुना और 27 अक्टूबर 1930 तक इस पद पर कार्यरत रहे।
मॉन्टागु-चेम्सफोर्ड सुधारों की प्रगति के काम पर रिपोर्ट करने के लिए 1927 में ब्रिटिश संसद द्वारा साइमन कमीशन की नियुक्ति की गई थी। स्वराज्य पार्टी ने आयोग के बहिष्कार का प्रस्ताव पारित किया, सुब्बारायण ने प्रस्ताव का विरोध किया लेकिन उनके कैबिनेट मंत्रियों रंगनाथ मुदलियार और आरोग्यस्वामी मुदावर ने इसका समर्थन किया। कैबिनेट मंत्रियों के विरोध से सुब्बारायन सरकार अल्पमत में आ गई। पनागल के राजा का समर्थन प्राप्त करने के लिए, उन्होंने कृष्णन नायर को जस्टिस पार्टी का प्रमुख सदस्य नियुक्त किया, जो उनके कानून सदस्य थे।  पनागल के राजा के नेतृत्व में, जस्टिस पार्टी ने पक्ष बदल दिया और सुब्बारायण सरकार को अपना समर्थन दिया।  इसके तुरंत बाद, जस्टिस पार्टी ने साइमन कमीशन का स्वागत करते हुए एक प्रस्ताव पारित किया।   साइमन कमीशन ने 28 फरवरी 1928 और 18 फरवरी 1929 को मद्रास का दौरा किया और स्वराज्य पार्टी और भारतीय राष्ट्रीय कांग्रेस द्वारा इसका बहिष्कार किया गया।  हालांकि, जस्टिसाइट्स और सुब्बारायण सरकार ने आयोग का गर्मजोशी से स्वागत किया।
1930 के चुनावों में, भारतीय राष्ट्रीय कांग्रेस और स्वराज्य पार्टी की गैर-भागीदारी के कारण, जस्टिस पार्टी ने भारी बहुमत से जीत हासिल की और सत्ता में आ गई। मुन्नुस्वामी नायडू द्वारा सुब्बारायण को मुख्यमंत्री के रूप में उत्तराधिकारी चुनें गये।
1930 में सुब्बारायण को मद्रास विधान परिषद के लिए एक स्वतंत्र के रूप में फिर से चुना गया। विधायिका के सदस्य के रूप में 1 नवंबर 1932 को, सुब्बारायण ने टेम्पल एंट्री बिल का प्रस्ताव रखा, जिसमें निम्न-जाति के हिंदुओं और दलितों को हिंदू मंदिरों में प्रवेश करने और उनके निषेध को अवैध और दंडनीय बनाया गया। उन्होंने संकल्प की एक प्रति और महात्मा गांधी को जेल में बंद परिषद की कार्यवाही को भी पारित किया। 1937 में भारतीय राष्ट्रीय कांग्रेस के सत्ता में आने तक टेंपल एंट्री बिल पारित नहीं किया गया था। सुब्बारायण अपने शुरुआती दिनों से महात्मा गांधी के अनुयायी थे और वे  1933 में आधिकारिक रूप से भारतीय राष्ट्रीय कांग्रेस में शामिल हुए, उन्होंने तमिलनाडु हरिजन सेवक संघ के अध्यक्ष के रूप में भी कार्य किया।
सुब्बारायण ने भारत छोड़ो आंदोलन में सक्रिय रूप से भाग लिया और उन्हें अन्य कांग्रेस नेताओं के साथ सत्यमूर्ति और एम. बख्तावत्सलम के साथ गिरफ्तार किया गया। 1947 में, उन्होंने मद्रास प्रेसीडेंसी में रामास्वामी रेड्डीयर मंत्रिमंडल में गृह और पुलिस मंत्री के रूप में कार्य किया और भारत की संविधान सभा का सदस्य निर्वाचित हुए।
1949 से 1951 तक, सुब्बारायण ने इंडोनेशिया में स्वतंत्र भारत के पहले राजदूत के रूप में कार्य किया। 3 मार्च 1951 को इंडोनेशिया के विदेश मंत्री मोहम्मद रोम के साथ दोस्ती की एक पारस्परिक संधि पर हस्ताक्षर करने में उनका महत्वपूर्ण योगदान था।  1951 में सुब्बारायण का कार्यकाल समाप्त हो गया और वे भारत लौटे आए। भारत लौटनेे पर, सुब्बारायण को तमिलनाडु कांग्रेस कमेटी (TNCC) का अध्यक्ष चुना गया।
सुब्बारायण ने 1954 से 1957 तक राज्य सभा के सदस्य के रूप में भी कार्य किया। 1957, 1962 में, सुब्बारायण तिरुचेनगोडे संसदीय सीट से लोकसभा के लिए चुना गया और फिर 1959 से 1962 तक भारत सरकार के मंत्रिमंडल में परिवहन और संचार मंत्री के रूप में कार्य किया तथा 17 अप्रैल 1962 को महाराष्ट्र का राज्यपाल नियुक्त किया गया।
6 अक्टूबर 1962 को महाराष्ट्र के राज्यपाल के रूप में एक सफल राजनीतिज्ञ यौद्धा पी.सुब्बारायण जी की मृत्यु हो गई। उनकेे योगदान की सराहना करते हुए भारत सरकार द्वारा 1989 में उनकी स्मृति में डाक टिकट जारी किया गया।
मन्त्र
हिन्दू श्रुति ग्रंथों की कविता को पारम्परिक रूप से मंत्र कहा जाता है। उदाहरण के लिए ऋग्वेद संहिता में लगभग १०५५२ मंत्र हैं। ॐ स्वयं एक मंत्र है और ऐसा माना जाता है कि यह पृथ्वी पर उत्पन्न प्रथम ध्वनि है।
इसका शाब्दिक अर्थ 'विचार' या 'चिन्तन' होता है । 'मंत्रणा', और 'मंत्री' इसी मूल से बने शब्द हैं । मन्त्र भी एक प्रकार की वाणी है, परन्तु साधारण वाक्यों के समान वे हमको बन्धन में नहीं डालते, बल्कि बन्धन से मुक्त करते हैं।
काफी चिन्तन-मनन के बाद किसी समस्या के समाधान के लिये जो उपाय/विधि/युक्ति निकलती है उसे भी सामान्य तौर पर मंत्र कह देते हैं। "षडकर्णो भिद्यते मंत्र" (छः कानों में जाने से मंत्र नाकाम हो जाता है) - इसमें भी मंत्र का यही अर्थ है।
आध्यात्मिक
परिभाषा: मंत्र वह ध्वनि है जो अक्षरों एवं शब्दों के समूह से बनती है। यह संपूर्ण ब्रह्माण्ड एक तरंगात्मक ऊर्जा से व्याप्त है जिसके दो प्रकार हैं - नाद (शब्द) एवं प्रकाश। आध्यात्मिक धरातल पर इनमें से शब्कोई भी एक प्रकार की ऊर्जा दूसरे के बिना सक्रिय नहीं होती। मंत्र मात्र वह ध्वनियाँ नहीं हैं जिन्हें हम कानों से सुनते हैं, यह ध्वनियाँ तो मंत्रों का लौकिक स्वरुप भर हैं।
ध्यान की उच्चतम अवस्था में साधक का आध्यात्मिक व्यक्तित्व पूरी तरह से प्रभु के साथ एकाकार हो जाता है जो अन्तर्यामी है। वही सारे ज्ञान एवं 'शब्द' (ॐ) का स्रोत है। प्राचीन ऋषियों ने इसे शब्द-ब्रह्म की संज्ञा दी - वह शब्द जो साक्षात् ईश्वर है! उसी सर्वज्ञानी शब्द-ब्रह्म से एकाकार होकर साधक मनचाहा ज्ञान प्राप्त कर सकता है।
‘‘मननात त्रायते यस्मात्तस्मान्मंत्र उदाहृतः’’, अर्थात जिसके मनन, चिंतन एवं ध्यान द्वारा संसार के सभी दुखों से रक्षा, मुक्ति एवं परम आनंद प्राप्त होता है, वही मंत्र है। ‘‘मन्यते ज्ञायते आत्मादि येन’’ अर्थात जिससे आत्मा और परमात्मा का ज्ञान (साक्षात्कार) हो, वही मंत्र है। ‘‘मन्यते विचार्यते आत्मादेशो येन’’ अर्थात जिसके द्वारा आत्मा के आदेश (अंतरात्मा की आवाज) पर विचार किया जाए, वही मंत्र है। ‘‘मन्यते सत्क्रियन्ते परमपदे स्थिताःदेवताः’’ अर्थात् जिसके द्वारा परमपद में स्थित देवता का सत्कार (पूजन/हवन आदि) किया जाए-वही मंत्र है। ‘‘मननं विश्वविज्ञानं त्राणं संसारबन्धनात्। यतः करोति संसिद्धो मंत्र इत्युच्यते ततः।।’’ अर्थात यह ज्योतिर्मय एवं सर्वव्यापक आत्मतत्व का मनन है और यह सिद्ध होने पर रोग, शोक, दुख, दैन्य, पाप, ताप एवं भय आदि से रक्षा करता है, इसलिए मंत्र कहलाता है। ‘‘मननात्तत्वरूपस्य देवस्यामित तेजसः। त्रायते सर्वदुःखेभ्यस्स्तस्मान्मंत्र इतीरितः।।’’ अर्थात जिससे दिव्य एवं तेजस्वी देवता के रूप का चिंतन और समस्त दुखों से रक्षा मिले, वही मंत्र है। ‘‘मननात् त्रायते इति मंत्र’’ः अर्थात जिसके मनन, चिंतन एवं ध्यान आदि से पूरी-पूरी सुरक्षा एवं सुविधा मिले वही मंत्र है। ‘‘प्रयोगसमवेतार्थस्मारकाः मंत्राः’’ अर्थात अनुष्ठान और पुरश्चरण के पूजन, जप एवं हवन आदि में द्रव्य एवं देवता आदि के स्मारक और अर्थ के प्रकाशक मंत्र हैं। ‘‘साधकसाधनसाध्यविवेकः मंत्रः।’’ अर्थात साधना में साधक, साधन एवं साध्य का विवेक ही मंत्र कहलाता है। ‘‘सर्वे बीजात्मकाः वर्णाः मंत्राः ज्ञेया शिवात्मिकाः‘‘ अर्थात सभी बीजात्मक वर्ण मंत्र हैं और वे शिव का स्वरूप हैं। ‘‘मंत्रो हि गुप्त विज्ञानः’’ अर्थात मंत्र गुप्त विज्ञान है, उससे गूढ़ से गूढ़ रहस्य प्राप्त किया जा सकता है।
मंत्र की उत्पत्ति
जब मनुष्य पर कोई आकस्मिक विपत्ति आती थी तो वह समझता था कि इसका कारण कोई अदृश्य शक्ति है। वृक्ष का टूट पड़ना, मकान का गिर जाना, आकस्मिक रोग हो जाना और अन्य ऐसी घटनाओं का कारण कोई भूत या पिशाच माना जाता था और इसकी शांति के लिये मंत्र का प्रयोग किया जाता था। आकस्मिक संकट बार-बार नहीं आते। इसलिये लोग समझते थे कि मंत्र सिद्ध हो गया। प्राचीन काल में वैद्य ओषधि और मंत्र दोनों का साथ-साथ प्रयोग करता था। ओषधि को अभिमंत्रित किया जाता था और विश्वास था कि ऐसा करने से वह अधिक प्रभावोत्पादक हो जाती है। कुछ मंत्रप्रयोगकर्ता (ओझा) केवल मंत्र के द्वारा ही रोगों का उपचार करते थे। यह इनका व्यवसाय बन गया था।
मंत्र का प्रयोग सारे संसार में किया जाता था और मूलत: इसकी क्रियाएँ सर्वत्र एक जैसी ही थीं। विज्ञान युग के आरंभ से पहले विविध रोग विविध प्रकार के राक्षस या पिशाच माने जाते थे। अत: पिशाचों का शमन, निवारण और उच्चाटन किया जाता था। मंत्र में प्रधानता तो शब्दों की ही थी परंतु शब्दों के साथ क्रियाएँ भी लगी हुई थीं। मंत्रोच्चारण करते समय ओझा या वैद्य हाथ से, अंगुलियों से, नेत्र से और मुख से विधि क्रियाएँ करता था। इन क्रियाओं में त्रिशूल, झाड़ू, कटार, वृक्षविशेष की टहनियों और सूप तथा कलश आदि का भी प्रयोग किया जाता था। रोग की एक छोटी सी प्रतिमा बनाई जाती थी और उसपर प्रयोग होता था। इसी प्रकार शत्रु की प्रतिमा बनाई जाती थी और उसपर मारण, उच्चाटन आदि प्रयोग किए जाते थे। ऐसा विश्वास था कि ज्यों-ज्यों ऐसी प्रतिमा पर मंत्रप्रयोग होता है त्यों-त्यों शत्रु के शरीर पर इसका प्रभाव पड़ता जाता है। पीपल या वट वृक्ष के पत्तों पर कुछ मंत्र लिखकर उनके मणि या ताबीज बनाए जाते थै जिन्हें कलाई या कंठ में बाँधने से रोगनिवारण होता, भूत प्रेत से रक्षा होती और शत्रु वश में होता था। ये विधियाँ कुछ हद तक इस समय भी प्रचलित हैं। संग्राम के समय दुंदुभी और ध्वजा को भी अभिमंत्रित किया जाता था और ऐसा विश्वास था कि ऐसा करने से विजय प्राप्त होती है।
ऐसा माना जाता था कि वृक्षों में, चतुष्पथों पर, नदियों में, तालाबों में और कितने ही कुओं में तथा सूने मकानों में ऐसे प्राणी निवास करते हैं जो मनुष्य को दु:ख या सुख पहुँचाया करते हैं और अनेक विषम स्थितियाँ उनके कोप के कारण ही उत्पन्न हो जाया करती हैं। इनका शमन करने के लिये विशेष प्रकार के मंत्रों और विविधि क्रियाओं का उपयोग किया जाता था और यह माना जाता था कि इससे संतुष्ट होकर ये प्राणी व्यक्तिविशेष को तंग नहीं करते। शाक्त देव और देवियाँ कई प्रकार की विपत्तियों के कारण समझे जाते थे। यह भी माना जाता था कि भूत, पिशाच और डाकिनी आदि का उच्चाटन शाक्त देवों के अनुग्रह से हो सकता है। इसलिये ऐसे देवों का मंत्रों के द्वारा आह्वान किया जाता था। इनकी बलि दी जाती थी और जागरण किए जाते थे।
मारण मंत्र
अपने शत्रु पर ओझा के द्वारा लोग मारण मंत्र का प्रयोग करवाया करते थे। इसमें मूठ नामक मंत्र का प्रचार कई सदियों तक रहा। इसकी विधि क्रियाएँ थीं लेकिन सबका उद्देश्य यह था कि शत्रु का प्राणांत हो। इसलिये मंत्रप्रयोग करनेवाले ओझाओं से लोग बहुत भयभीत रहा करते थे और जहाँ परस्पर प्रबल विरोध हुआ वहीं ऐसे लोगों की माँग हुआ करती थी। जब किसी व्यक्ति को कोई लंबा या अचानक रोग होता था तो संदेह हुआ करता था कि उस पर मंत्र का प्रयोग किया गया है। अत: उसके निवारण के लिये दूसरा पक्ष भी ओझा को बुलाता था और उससे शत्रु के विरूद्ध मारण या उच्चाटन करवाया करता था। इस प्रकार दोनों ओर से मंत्रयुद्ध हुआ करता था।
जब संयोगवश रोग की शांति या शत्रु की मृत्यु हो जाती थी तो समझा जाता था कि यह मंत्रप्रयोग का फल है और ज्यों-ज्यों इस प्रकार की सफलताओं की संख्या बढ़ती जाती थी त्यों-त्यों ओझा के प्रति लागों का विश्वास द्दढ़ होता जाता था और मंत्रसिद्धि का महत्व बढ़ जाता था। जब असफलता होती थी तो लोग समझते थे कि मंत्र का प्रयोग भली भाँति नहीं किया गया। ओझा लोग ऐसी क्रियाएं करते थे जिनसे प्रभावित होकर मनुष्य निश्चेष्ट हो जाता था। क्रियाओं को इस समय हिप्नोटिज्म कहा जाता है।
मंत्रग्रन्थ
मंत्र, उनके उच्चारण की विधि, विविधि चेष्टाएँ, नाना प्रकार के पदार्थो का प्रयोग भूत-प्रेत और डाकिनी शाकिनी आदि, ओझा, मंत्र, वैद्य, मंत्रौषध आदि सब मिलकर एक प्रकार का मंत्रशास्त्र बन गया है और इस पर अनेक ग्रंथों की रचना हो गई है।
मंत्रग्रंथों में मंत्र के अनेक भेद माने गए हैं। कुछ मंत्रों का प्रयोग किसी देव या देवी का आश्रय लेकर किया जाता है और कुछ का प्रयोग भूत प्रेत आदि का आश्रय लेकर। ये एक विभाग हैं। दूसरा विभाग यह है कि कुछ मंत्र भूत या पिशाच के विरूद्ध प्रयुक्त होते हैं और कुछ उनकी सहायता प्राप्त करने के हेतु। स्त्री और पुरुष तथा शत्रु को वश में करने के लिये जिन मंत्रों का प्रयोग होता है वे वशीकरण मंत्र कहलाते हैं। शत्रु का दमन या अंत करने के लिये जो मंत्रविधि काम में लाई जाती है वह मारण कहलाती है। भूत को उनको उच्चाटन या शमन मंत्र कहा जाता है।